|  |  |  |
| --- | --- | --- |
| **Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**  up_2017_logo_gr.jpg |  | ΣΧΟΛΗ ΕΠΙΣΤΗΜΩΝ ΥΓΕΙΑΣ  **ΤΜΗΜΑ ΙΑΤΡΙΚΗΣ**  ΓΡΑΜΜΑΤΕΙΑ  Τηλ.: 2610/969100-8, 969114, 969169  E-mail: [secretary@med.upatras.gr](mailto:secretary@med.upatras.gr)  Web site: [www.med.upatras.gr](http://www.med.upatras.gr) |

|  |  |  |
| --- | --- | --- |
| |  |  | | --- | --- | |  | **ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΙΣ ΒΙΟΪΑΤΡΙΚΕΣ ΕΠΙΣΤΗΜΕΣ** | |

**ΑΝΑΚΟΙΝΩΣΗ**

**ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Τμήμα Ιατρικής του Πανεπιστημίου Πατρών ανακοινώνει ότι κατά το ακαδημαϊκό έτος 2025-2026 θα λειτουργήσει το Πρόγραμμα Μεταπτυχιακών Σπουδών (Π.Μ.Σ.) «**Βιοϊατρικές Επιστήμες»,** το οποίο επανιδρύθηκε με την υπ. αριθ. 809/12735/24-4-18 (ΦΕΚ 1572/8-5-18/τ.Β’) απόφαση της Συγκλήτου του Πανεπιστημίου Πατρών.

Διέπεται από τις διατάξεις του Νόμου 4957/2022 (ΦΕΚ 141/ 21.7.2022/τ.Α’) όπως ισχύει, την υπ. αριθ. 46789/23.6.2023 (Β΄4272) απόφαση της Συγκλήτου του Πανεπιστημίου Πατρών περί έγκρισης Κανονισμού Προγραμμάτων Μεταπτυχιακών και Διδακτορικών Σπουδών του Πανεπιστημίου Πατρών, την υπ. αριθ. 96977/19.12.2024 (Β΄7494) απόφαση της Συγκλήτου του Πανεπιστημίου Πατρών περί έγκρισης του Εσωτερικού Κανονισμού Λειτουργίας του Πανεπιστημίου Πατρών και την υπ. αριθ. 23231/7-4-2024 (ΦΕΚ 2128/7-4-24/τ.Β’) απόφαση της Συγκλήτου του Πανεπιστημίου Πατρών με την οποία επικαιροποιήθηκε ο Κανονισμός του ΠΜΣ «Βιοϊατρικές Επιστήμες» σύμφωνα με τις διατάξεις του ν. 4957/2022.

Το Πρόγραμμα Μεταπτυχιακών Σπουδών «Βιοϊατρικές Επιστήμες»αποσκοπεί στην παροχή υψηλού επιπέδου μεταπτυχιακής εκπαίδευσης στο πεδίο των Βιοϊατρικών Επιστημών με έμφαση στην κατανόηση της μοριακής ρύθμισης φυσιολογικών διαδικασιών αλλά και της μοριακής βάσης των νοσημάτων του ανθρώπου.

Στις επιστημονικές περιοχές, στις οποίες εκπαιδεύονται σήμερα οι Μεταπτυχιακοί Φοιτητές/τριες (ΜΦ) για την απόκτηση Διπλώματος Ειδίκευσης (ΔΕ), περιλαμβάνονται:

• Ιατρική Μοριακή Γενετική

• Ιατρική-Κλινική Βιοχημεία και Ανοσολογία

• Νευροεπιστήμες

• Μοριακή Ανατομική-Κλινική Μοριακή Ιστοποθολογία

• Βλαστικά κύτταρα και Αναγεννητική Ιατρική

**1. Αριθμός Εισακτέων:**

Ο αριθμός εισακτέων στο πρόγραμμα ορίζεται κατ΄ ανώτατο όριο σε τριάντα (30) ετησίως.

**2. Επιλογή εισακτέων:**

Η επιλογή των μεταπτυχιακών φοιτητών θα γίνει από την Επιτροπή Αξιολόγησης Υποψηφίων (ΕΑΥ) Μεταπτυχιακών Φοιτητών, η οποία μπορεί να καλέσει σε συνέντευξη όσους από τους υποψηφίους κρίνει ότι πληρούν τις τυπικές και ουσιαστικές προϋποθέσεις και λαμβάνει απόφαση με συνεκτίμηση, σύμφωνα με τον Κανονισμό του Προγράμματος Μεταπτυχιακών Σπουδών «Βιοϊατρικές Επιστήμες», των παρακάτω κριτηρίων και προϋποθέσεων:

|  |  |  |
| --- | --- | --- |
| Α/Α | ΚΡΙΤΗΡΙΑ ΕΠΙΛΟΓΗΣ | ΜΟΡΙΑ ποσοστό επί τοις % |
| 1 | Βαθμός πτυχίου/διπλώματος | 10 |
| 2 | Επίπεδο γνώσης της ξένης γλώσσας | On/Off κριτήριο |
| 3 | Δημοσιεύσεις σε επιστημονικά περιοδικά, Ανακοινώσεις σε επιστημονικά συνέδρια | 10 |
| 4 | Κατοχή άλλων Μεταπτυχιακών Τίτλων Σπουδών | 10 |
| 5 | Συναφής εργαστηριακή ή ερευνητική εμπειρία | 10 |
| 6 | Τουλάχιστον δυο συστατικές επιστολές | 10 |
| 7 | Συνέντευξη | 50 |
| ΣΥΝΟΛΟ | | 100 % |

**Η συνέντευξη προβλέπεται να πραγματοποιηθεί από τις 24 έως τις 25 Σεπτεμβρίου 2025.**

**3. Κατηγορίες εισακτέων:**

Στο ΠΜΣ γίνονται δεκτοί πτυχιούχοι Σχολών Επιστημών Υγείας και Τμημάτων Σχολών Θετικών Επιστημών και Πολυτεχνικών, πανεπιστημίων της ημεδαπής ή ομοταγών Ιδρυμάτων της αλλοδαπής, σύμφωνα με τις διατάξεις της κείμενης νομοθεσίας καθώς και πτυχιούχοι Τμημάτων ΑΤΕΙ συναφών με τις Βιοϊατρικές Επιστήμες.

Αίτηση μπορούν να υποβάλλουν και τελειόφοιτοι των ανωτέρω Τμημάτων, υπό την προϋπόθεση ότι θα έχουν προσκομίσει Βεβαίωση Περάτωσης των Σπουδών τους το αργότερο μέχρι την ημερομηνία συνεδρίασης της Συνέλευσης για επικύρωση του πίνακα των επιτυχόντων. Στην περίπτωση αυτή αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης του προγράμματος. Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη των εγγραφών.

Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγμένα στο Εθνικό Μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου σπουδών. Σε κάθε περίπτωση, οι επιλεγέντες θα πρέπει να προσκομίσουν αποδεικτικά έγγραφα ότι έχουν προβεί στις απαιτούμενες ενέργειες ώστε ο τίτλος τους και το αντίστοιχο Ίδρυμα πρόκειται να ενταχθούν στο Εθνικό μητρώο Αναγνωρισμένων Ιδρυμάτων της αλλοδαπής του ΔΟΑΤΑΠ, μέχρι την ολοκλήρωση της διάρκειας σπουδών τους. Σε διαφορετική περίπτωση γίνεται διαγραφή του φοιτητή και δεν χορηγείται καμία βεβαίωση.

Τα Ανώτατα Εκπαιδευτικά Ιδρύματα (Α.Ε.Ι.) της ημεδαπής και τα δημόσια ερευνητικά κέντρα που εποπτεύονται από τη Γενική Γραμματεία Έρευνας και Καινοτομίας, δεσμεύονται από τα Μητρώα του άρθρου 304 του ν. 4957/2022, όπως ισχύει, προκειμένου τα αρμόδια ανά περίπτωση όργανά τους να διαπιστώσουν αν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής είναι αναγνωρισμένα για την αποδοχή αίτησης και εγγραφής για εισαγωγή σε μεταπτυχιακό πρόγραμμα σπουδών ή την εκπόνηση διδακτορικής διατριβής. Το αρμόδιο όργανο του πανεπιστημίου ή ερευνητικού κέντρου, εφόσον ο τίτλος σπουδών συμπεριλαμβάνεται στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης των σπουδών ή τον φορέα εκπόνησης του ερευνητικού έργου. Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.

**4. Χρονική διάρκεια:**

Η χρονικήδιάρκειαφοίτησης στο ΠΜΣ ορίζεται σε τέσσερα (4) ακαδημαϊκά εξάμηνα, στα οποία περιλαμβάνεται και ο χρόνος εκπόνησης της διπλωματικής εργασίας.

Υπάρχει δυνατότητα μερικής φοίτησης, έπειτα από αιτιολογημένη αίτηση του φοιτητή, εισήγηση της Συντονιστικής Επιτροπής και έγκριση από τη Συνέλευση.

Δικαίωμα υποβολής αίτησης για μερική φοίτηση έχουν οι κατηγορίες των φοιτητών που αναφέρονται στο αρ. 5 του επικαιροποιημένου Κανονισμού του ΠΜΣ «Βιοϊατρικές Επιστήμες» του Τμήματος Ιατρικής.

**5. Τέλη φοίτησης:**

Το ΠΜΣ δεν προβλέπει την καταβολή τελών φοίτησης.

**6. Δικαιολογητικά υποψηφιότητας:**

Οι υποψήφιοι θα πρέπει να καταθέσουν στην Γραμματεία του Τμήματος Ιατρικής ή να αποστείλουν τα παρακάτω δικαιολογητικά:

* **ταχυδρομικώς (με συστημένη αποστολή)** στη διεύθυνση:

Πανεπιστήμιο Πατρών,

Γραμματεία Τμήματος Ιατρικής,

T.K. 26504, Ρίο, Πάτρα,

**ή**

* **ηλεκτρονικά σε ένα ΕΝΙΑΙΟ αρχείο pdf** στην ηλεκτρονική διεύθυνση: [secretary@med.upatras.gr](mailto:secretary@med.upatras.gr)

1. αίτηση συμμετοχής (ηλεκτρονικά ή/και σε έντυπη μορφή) (χορηγείται ειδικό έντυπο από τη Γραμματεία του Τμήματος ή στην ιστοσελίδα [**www.med.upatras.gr**](http://www.med.upatras.gr) **&** [**http://bie.med.upatras.gr/**](http://bie.med.upatras.gr/) ),
2. αντίγραφο πτυχίου ή βεβαίωση περάτωσης σπουδών.

Για πτυχιούχους Πανεπιστημίων της Αλλοδαπής:

Α) Πιστοποιητικό ισοτιμίας από τον Δ.Ο.Α.Τ.Α.Π. (εφόσον υπάρχει).

Β) Σε διαφορετική περίπτωση η αίτηση με τα απαιτούμενα δικαιολογητικά εξετάζεται με βάση τις διατάξεις του άρθρου 304 του ν. 4957/2022. Εφόσον ο τίτλος σπουδών από Πανεπιστήμιο της αλλοδαπής συμπεριλαμβάνεται στον κατάλογο του άρθρου 307 του ν. 4957/2022 που τηρεί και επικαιροποιεί ο Δ.Ο.Α.Τ.Α.Π. θα κατατεθεί βεβαίωση Τόπου Σπουδών, η οποία εκδίδεται και αποστέλλεται από το Πανεπιστήμιο της αλλοδαπής. Αποκλείονται αιτήσεις στις οποίες ως τόπος σπουδών ή μέρος αυτών βεβαιώνεται η ελληνική επικράτεια, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι. Για πτυχία ή/και Μεταπτυχιακά Διπλώματα από αναγνωρισμένα ιδρύματα της αλλοδαπής που συμπεριλαμβάνονται στο Μητρώο αναγνωρισμένων ιδρυμάτων και στο Μητρώο αναγνωρισμένων τύπων τίτλων του ΔΟΑΤΑΠ (άρθρου 304 του Ν. 4957/2022) και που δεν έχουν αναγνωριστεί ως τίτλοι από το ΔΟΑΤΑΠ θα κατατίθενται και επιπλέον έγγραφα κατόπιν επικοινωνίας με την Γραμματεία του Τμήματος Ιατρικής

1. πιστοποιητικό αναλυτικής βαθμολογίας.
2. φωτοτυπία δύο όψεων της αστυνομικής ταυτότητας,
3. αναλυτικό βιογραφικό σημείωμα κατά το ευρωπαϊκό πρότυπο (αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα),
4. αποδεικτικά ερευνητικής ή επαγγελματικής δραστηριότητας, (εάν υπάρχουν),
5. τουλάχιστον δύο συστατικές επιστολές (Οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).
6. περίληψη διπλωματικής εργασίας (εάν υπάρχει),
7. αντίγραφο μεταπτυχιακού τίτλου (εάν υπάρχει)
8. αντίγραφο πιστοποιητικού γνώσης της αγγλικής γλώσσας (επιπέδου Β2) η οποία πιστοποιείται από: Εκπαιδευτικό Ίδρυμα αγγλόφωνης χώρας ή αγγλόφωνου προγράμματος σπουδών, Κρατικό Πιστοποιητικό Γλωσσομάθειας αντίστοιχου επιπέδου, πιστοποιητικά αντίστοιχου επιπέδου άλλων φορέων (πανεπιστημίων ή μη) ανεξάρτητα από τη νομική τους μορφή, εφόσον είναι πιστοποιημένοι ή αναγνωρισμένοι από την αρμόδια αρχή της οικείας χώρας για να διενεργούν εξετάσεις και να χορηγούν πιστοποιητικά γνώσης της αγγλικής γλώσσας στο αντίστοιχο επίπεδο. Εάν δεν υπάρχει φορέας πιστοποίησης ή αναγνώρισης στην οικεία χώρα, απαιτείται βεβαίωση του αρμόδιου Υπουργείου ή της Πρεσβείας της χώρας στην Ελλάδα ότι τα πιστοποιητικά που χορηγούνται από τους παραπάνω φορείς σε τρίτους, οι οποίοι δεν έχουν ως μητρική γλώσσα την αγγλική, είναι αποδεκτά σε δημόσιες υπηρεσίες της χώρας ως έγκυρα αποδεικτικά γνώσης της αγγλικής γλώσσας στο αντίστοιχο επίπεδο. Ως οικεία χώρα νοείται η χώρα στην οποία η μητρική ή επίσημη γλώσσα είναι η αγγλική.

Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας.

**7. Προθεσμία Υποβολής Δικαιολογητικών**

Οι αιτήσεις και τα απαραίτητα δικαιολογητικά θα πρέπει να κατατεθούν **το αργότερο μέχρι και την 15η Σεπτεμβρίου 2025.**

**Επιπρόσθετα, η αίτηση θα πρέπει να κατατεθεί και ηλεκτρονικά στη δικτυακή πύλη:** [https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

Η δικτυακή πύλη θα είναι διαθέσιμη **έως και 15.9.2025.**

**8. Γλώσσα διδασκαλίας :**

Η γλώσσα διδασκαλίας και συγγραφής της Διπλωματικής Εργασίας είναι η ελληνική, αλλά παρέχεται η δυνατότητα συγγραφής της Διπλωματικής Εργασίας στην αγγλική γλώσσα

**9. Παρακολούθηση μαθημάτων**

Η διδασκαλία των μαθημάτων γίνεται διά ζώσης. Μέρος των διαλέξεων ενός μαθήματος δύναται να γίνεται και εξ αποστάσεως με αντίστοιχο ποσοστό (30 από απόσταση/70 δια ζώσης για κάθε μάθημα) σε ειδικές περιπτώσεις π.χ. προσκεκλημένοι ομιλητές σύμφωνα με το άρθρο 80 παρ. 3 περ. ιδ του ν. 4957/2022

**Πληροφορίες:**

**Α.** Πανεπιστήμιο Πατρών, Γραμματεία Τμήματος Ιατρικής,

Ισόγειο Κτιρίου Προκλινικών Λειτουργιών, τ.κ. 26500, Ρίο, Πάτρα

τηλ.: 2610-969104

**Β.** Στις ιστοσελίδες [**www.med.upatras.gr**](http://www.med.upatras.gr) **&** [**http://bie.med.upatras.gr/**](http://bie.med.upatras.gr/)

|  |
| --- |
| **Ο Πρόεδρος του Τμήματος** |
| **Γεώργιος Λ. Αντωνάκης**  **Καθηγητής** |